
UZNESENIE VLÁDY SLOVENSKEJ REPUBLIKY

č. 49
z 28. januára 2015
k návrhu na účasť delegácie SR na Diplomatickej konferencii k Dohovoru o jadrovej bezpečnosti, Viedeň, 9. – 13. februára 2015
	Číslo materiálu:
	UV-V-14/2015

	Predkladateľ:
	predsedníčka Úradu jadrového dozoru SR


Vláda
A. súhlasí
A.1. s účasťou delegácie SR na Diplomatickej konferencii k Dohovoru o jadrovej bezpečnosti, Viedeň, 9. – 13. februára 2015;
B. schvaľuje 

B.1. Martu Žiakovú
predsedníčku Úradu jadrového dozoru SR 
za vedúcu delegácie, 

B.2. návrh smernice pre postup delegácie SR;

C. poveruje

predsedníčku Úradu jadrového dozoru SR

C.1. v spolupráci s podpredsedom vlády a ministrom zahraničných vecí a európskych záležitostí, podpredsedom vlády a ministrom vnútra, ministrom hospodárstva, ministrom zdravotníctva, ministrom životného prostredia, ministrom dopravy, výstavby a regionálneho rozvoja, ministrom práce, sociálnych vecí a rodiny určiť ďalších členov delegácie SR na Diplomatickú konferenciu k Dohovoru o jadrovej bezpečnosti SR; 

D. ukladá

podpredsedovi vlády a ministrovi zahraničných vecí a európskych záležitostí 

D.1. vystaviť poverovacie listiny pre členov delegácie SR na Diplomatickej konferencii k Dohovoru o jadrovej bezpečnosti

do 5. februára 2015
predsedníčke Úradu jadrového dozoru SR

D.2. predložiť na rokovanie vlády informáciu o priebehu a výsledkoch Diplomatickej konferencie k Dohovoru o jadrovej bezpečnosti 

do 15. marca 2015. 

Vykonajú:
podpredseda vlády a minister zahraničných vecí a európskych záležitostí

podpredseda vlády a minister vnútra 

minister hospodárstva 

minister zdravotníctva

minister životného prostredia 

minister dopravy, výstavby a regionálneho rozvoja 

minister práce, sociálnych vecí a rodiny 

predsedníčka Úradu jadrového dozoru SR

